Diari Oficial de la Generalitat Valenciana


Sumari del DOGV 1969, del 22-02-1993 (1993/827211)

ORDRE de 29 de gener de 1993, de la Conselleria de Treball i Afers Socials, per la qual convoca i regula ajudes per a la promoció d'ocupació autònoma per a l'exercici 1993.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/29/(2)/dof/vci/html**

### Dades del document

Número de DOGV
:   1969

Data del DOGV
:   22-02-1993

Secció del DOGV
:   DISPOSICIONS GENERALS

Número del document
:   1993/827211


Data del document
:   29-01-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 29 de gener de 1993, de la Conselleria de Treball i Afers Socials, per la qual convoca i regula ajudes per a la promoció d'ocupació autònoma per a l'exercici 1993.  
La normativa que quant a l?exercici de 1993 ha de regular la concessió de les ajudes per a la promoció de l?ocupació autònoma, prenent com a base l'anterior Ordre de 19 de febrer de 1992, emprèn certes reformes en l?esmentada regulació com a conseqüència lògica, tant dels coneixements adquirits al llarg del temps que aquest programa porta en funcionament com de diversos canvis normatius operats durant 1992.  
Així, en primer lloc, la Llei 22/1992, de 30 de juliol, de mesures urgents sobre foment de l?ocupació i protecció per desocupació ha suprimit per als treballadors autònoms l'abonament de la prestació per desocupació en la seua modalitat de pagament únic, qüestió aquesta que era requisit indispensable per a la concessió d'ajudes en concepte de renda de subsistència si no es tenia reconegut el dret a la subvenció financera. Ha calgut, doncs, l?eliminació de la referència a aquest requisit en aquest nou text de l?ordre.  
Així mateix, prenent l'anterior en consideració i recapitulant a partir de les experiències obtingudes a través de la gestió d'aquell programa d'ajudes en exercicis precedents s'ha cregut convenient desvincular les subvencions financeres de les concedides en concepte de rendes de subsistències. Això amb una doble finalitat: suprimir obstacles en l'accés a les esmentades rendes de subsistència, i que sols recorreguen al finançament mitjançant recursos externs els possibles beneficiaris que en realitat ho necessiten.  
Per últim, la pròxima entrada en vigor de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, obliga a una adaptació de la normativa procedimental de manera que aquesta es configura harmònicament amb el que l?esmentada llei estableix.  
Per això, i fent ús de les facultats que em confereix la Llei 5/1983, de 30 de desembre, de Govern Valencià, i el Decret 18/1992, de 3 de febrer, del Govern Valencià, amb el qual aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de data 13.02.92),  
ORDENE  
Article primer. Ajudes i beneficiaris  
Establir, en l?àmbit de la Comunitat Valenciana, un Programa de Promoció d'Ocupació Autònoma que té per objecte promoure i ajudar a finançar projectes que faciliten la constitució, com a treballadors «autònoms» o pel seu compte a persones aturades.  
Amb aquesta finalitat, la Conselleria de Treball i Afers Socials podrà concedir les ajudes següents:  
a) Subvencions a fons perdut o «rendes de subsistència» que contribuesquen a garantir un ingressos mínims a l?inici de l'activitat.  
b) Subvencions per a la reducció d'interessos de crèdits acollits a conveni.  
c) Ajudes per a assistència tècnica.  
La concessió i quantia de les ajudes regulades en aquesta ordre estarà condicionada, a més de pel compliment dels requisits que en cada cas s'indiquen, per l?existència de crèdit pressupostari a aquest fi habilitat pels pressupostos de la Generalitat Valenciana vigents en cada exercici.  
La dotació pressupostària per a l?exercici de 1993 ascendeix a la quantitat de 503.607.283 de pessetes, en la línia de subvenció 402/000/93, del programa pressupostari 322.10.  
En cap cas no s'imputaran les sol·licituds desestimades per aquesta causa a exercicis econòmics posteriors, llevat d'autorització expressa del Consell de la Generalitat Valenciana.  
Article segon. Subvencions a fons perdut o «rendes de subsistència»  
Es concediran subvencions, per una sola vegada, de dues-centes cinquanta mil (250.000) pessetes, que contribuesquen a garantir durant l'inici de l'activitat uns ingressos mínims a aquelles persones aturades menors de 25 anys o majors de l?esmentada edat que romanguen, si més no, un any en aquesta situació.  
Aquestes ajudes podran ser incrementades per a determinats col·lectius en un 100%, en el supòsit que els programes presentats a aquest efecte siguen aprovats pel Fons Social Europeu. En aquest cas serà prou una resolució motivada de l?òrgan competent per a la seua concessió.  
Article tercer. Subvencions financeres  
1. Es concediran subvencions per a la reducció d'interessos de préstecs destinats a finançar les inversions necessàries per a la constitució en treballadors autònoms o per seu compte.  
2. Els préstecs, per ser subvencionables, hauran de ser concedits per aquelles entitats de crèdit que tinguen subscrit a aquest efecte, el pertinent conveni de col·laboració financera amb la Conselleria de Treball i Afers Socials o, si no n'hi ha, amb el Ministeri de Treball i Seguretat Social.  
No seran subvencionables els préstecs que no reunesquen les condicions i característiques expressades en l'esmentat conveni.  
3. Aquestes subvencions seran de 5 punts de l'interès fixat, segons el conveni en vigor en cada moment, per l'entitat creditícia que concedeix el préstec. Es calcularan com si es meritaren cada any de la seua durada, incloent-hi el possible període de manca, i es destinaran exclusivament a l'amortització parcial del principal.  
4. L?import dels préstecs objecte de subvenció estarà compres entre 300.000 i 2.000.000 de pessetes, excepte si la petició de subvenció s'acompanya d'un pla d'inversions en actius fixos, i en aquest cas el valor d'aquests fixarà l'import màxim del préstec, amb el límit de 4.000.000 de pessetes.  
5. Aquests préstecs no podran ser cancel·lats durant el primer any de vida. Si es fes així, el prestatari estarà obligat a reintegrar a la Tresoreria de la Generalitat Valenciana la totalitat de la subvenció percebuda. Si l'amortització anticipada es produís una vegada transcorregut l?esmentat període, el reintegrament ho serà en proporció a la part de subvenció no meritada.  
Article quart. Assistència tècnica  
Les ajudes per assistència tècnica tindran com a finalitat subvencionar aquells estudis de viabilitat i/o assessorament que faciliten l'autoocupació. No tindran aquesta consideració aquells treballs l?objecte dels quals siga la tramitació d'autoritzacions d'índole administrativa.  
La subvenció concedida no podrà excedir del 50% del cost de l?estudi presentat.  
L?assistència tècnica serà prestada per empreses o professionals que estiguen legalment habilitats.  
Article cinquè. Requisits  
a) En general:  
- Ser aturat i estar inscrit en l'Oficina d'Ocupació.  
- No haver iniciat l'activitat abans de demanar les ajudes, sense perjudici de l'assenyalat en l'article sisè.  
- Acreditar trobar-se al corrent en el compliment de les obligacions tributàries.  
b) Específiques:  
- Per a l'obtenció de l'ajuda assenyalada en l'article 2n, els aturats majors de 25 anys hauran de romandre, si més no, un any inscrits en l'Oficina d'Ocupació.  
- Per accedir a l'ajuda indicada en l'article 3r, tenir concedit un préstec en els termes assenyalats en l'apartat segon de l'esmentat article.  
- Els sol·licitants de l'ajuda per assistència tècnica que regula l'article 4t hauran d'acreditar la necessitat objectiva de realitzar un estudi previ a l'inici de l'activitat.  
Article sisè. Normes de procediment  
1. Les sol·licituds de subvenció s'instaran davant la direcció territorial de Treball de la Conselleria de Treball i Afers Socials corresponent per raó del domicili del peticionari, o de la localitat on va a exercir la seua activitat, en els models oficials que facilitaran aquestes i que acompanyaran per triple exemplar, la documentació que s?especifica en l'article 7è.  
2. Els interessats podran formalitzar les seues sol·licituds mitjançant representant, i en aquest cas hauran d'acreditar fefaentment l?esmentada representació; la manca o la insuficient acreditació no impedirà que es tinga per formalitzada la sol·licitud, sempre que s'hi aporte aquella o que es repare en el termini de 10 dies.  
3. Les esmentades sol·licituds es podran presentar amb caràcter previ a l?inici de l'activitat o bé en el termini màxim de tres mesos des d'aquell. Si escau, aquest inici no podrà ser anterior a l?1 de gener de l'any en què se sol·liciten les ajudes.  
4. Instruït l?expedient per les direccions territorials de Treball, aquestes el traslladaran, després de verificar la documentació aportada i d'haver estat degudament objecte d'informe, a la Direcció General d?Ocupació i Cooperació en el termini de 15 dies.  
Quan la documentació aportada a l?expedient siga incorrecta o quan estiga incompleta, la direcció territorial de Treball corresponent requerirà l?interessat perquè, en un termini de 10 dies repare la falta o presente la documentació pertinent, amb l'advertiment que, si no es formalitzàs així, serà tingut per desistit en la seua petició i s'arxivarà sense més tràmit.  
5. El termini de presentació de sol·licituds finalitzarà el dia 30 de setembre de 1993.  
Article setè. Documentació.  
Per donar curs a les sol·licituds s'haurà d'adjuntar a aquestes la documentació acreditativa del complement dels requisits exigits per a l'accés a les ajudes establertes en aquesta ordre:  
1. Memòria descriptiva de l'activitat a realitzar.  
2. Si escau, projecte d'inversions i pressupostos d'aquestes.  
3. Si escau, certificat d'aprovació del préstec expedit per l?entitat creditícia corresponent i segons les condicions fixades en el conveni en vigor.  
4. Contracte de constitució de la comunitat de béns, si escau.  
5. Còpia de la targeta de demanda d'ocupació, actualitzada, o certificació de la situació de demanda, expedida per l?INEM.  
6. Declaració de l?IRPF de l'any anterior o declaració jurada de no ser subjecte passiu obligat a declarar.  
7. DNI i targeta NIF.  
8. Certificat de dades de domiciliació bancària.  
9. En cas d'inici d'activitat amb caràcter previ a la sol·licitud de les ajudes caldrà aportar declaració d'alta en l?Impost d'Activitats Econòmiques i resolució de la direcció provincial de la Tresoreria General de la Seguretat Social d'inclusió en el règim especial de treballadors autònoms.  
Article vuitè. Resolució  
1. El termini màxim per tramitar i per resoldre els expedients serà de tres mesos comptadors des de la data d'acabament del termini de presentació de sol·licituds fixat en aquesta ordre, s'entendran desestimades les ajudes sol·licitades pel transcurs de l'esmentat període sense que es produesca resolució expressa.  
Escau al Conseller de Treball i Afers Socials, a proposta del Director d'Ocupació i Cooperació, la resolució de les sol·licituds d'ajudes regulades en aquesta ordre.  
2. Contra la resolució, expressa o presumpta, que exhaurirà la via administrativa, s'hi podrà formular recurs contenciós administratiu, amb la prèvia comunicació a la conselleria de la intenció d'interposar l?esmentat recurs. Quan la resolució siga presumpta, per interposar el recurs caldrà, a més, que l?interessat acredite l?eficàcia de l'acte presumpte, d'acord amb el que disposa l'article 44 de la Llei 30/1992, de Règim Jurídic de les Administracions Públiques i del Procediment Administratiu Comú.  
Article novè. Pagament i justificació  
1. Notificada la resolució amb la qual es concedeix la subvenció sol·licitada, perquè es faça efectiu el pagament, els beneficiaris hauran d'acreditar en el termini de 2 mesos l?inici de la seua activitat laboral pel seu compte i, si escau, l'alta en el corresponent règim especial de la Seguretat Social, tret que ja hagueren acreditat aquests aspectes anteriorment.  
Quan la petició de subvenció comporte un projecte d'inversions, la seua materialització s'haurà de justificar en el termini màxim de tres mesos des de la percepció de l'ajuda.  
2. Les subvencions concedides en concepte de reducció d'interessos es lliuraran directament i d'una sola vegada a l?entitat creditícia pertinent, la qual practicarà l'amortització del principal fins on arribe.  
Es lliurarà amb caràcter de bestreta el pagament de les subvencions corresponents a préstecs la quantia dels quals supere els 2.000.000 de pessetes, i no podrà excedir de tres mesos el termini per justificar les inversions en actius fixos realitzades.  
3. En les subvencions atorgades per assistència tècnica caldrà aportar, a més, minuta o factura pels serveis, així com l?estudi o treball objecte de subvenció.  
Article deu. Seguiment, control i avaluació  
Per garantir l?efectiva realització d'aquest Programa de Promoció d'Ocupació Autònoma, la Conselleria de Treball i Afers Socials, a través de les seues direccions territorials, durà a cap les funcions d'inspecció i de control de les subvencions concedides, segons les instruccions comunicades per la Direcció General d'Ocupació i Cooperació.  
Correspondrà a la Direcció General d'Ocupació i Cooperació realitzar les funcions d'avaluació del programa en el seu conjunt i del seu seguiment en l?àmbit de la Comunitat Valenciana.  
Per a la realització d'aquestes funcions, s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers i la col·laboració en el marc que escaiga de la Inspecció de Treball i Seguretat Social.  
DISPOSICIONS ADDICIONALS  
Primera  
No podran obtenir les ajudes establertes en aquesta ordre els qui n'haguessen gaudit en cap dels tres exercicis anteriors al de la nova petició.  
Segona  
Els beneficiaris d'ajudes concedides a l'empara d'aquesta ordre, tindran obligació de romandre d'alta en el corresponent règim de la Seguretat Social durant un temps mínim de 3 anys.  
DISPOSICIONS TRANSITORIES  
Primera  
Els procediments sol·licitant les ajudes establertes en aquesta ordre, iniciats abans de l'entrada en vigor de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992, es regiran per la Llei de Procediment Administratiu vigent, de 17 de juliol de 1958.  
Als iniciats amb posterioritat a l'entrada en vigor de la Llei de Règim Jurídic de les Administracions Públiques i del Procediment Administratiu Comú els serà d'aplicació, en tot cas, el que s'hi disposa.  
Segona  
La concessió de les ajudes sol·licitades en el període comprés entre l?1 de gener de 1993 i la publicació d'aquesta ordre regirà el que s'hi disposa.  
Quan l'inici de l'activitat laboral pel seu comptes haurà produït en l'esmentat període, el termini de tres mesos expressat en l'apartat 3r de l'article 6è d'aquesta ordre s'entendrà referit a la data de la seua entrada en vigor.  
DISPOSICIONS FINALS  
Primera  
Faculte la Direcció General d'Ocupació i Cooperació per dictar les instruccions i normes necessàries per a l'execució del que disposa aquesta ordre.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana, no obstant això, tindrà efectes des de l?1 de gener de 1993.  
Tercera  
Queda derogada l?Ordre, d'aquesta conselleria, de data 19 de febrer de 1992.  
València, 29 de gener de 1993.  
El Conseller de Treball i Afers Socials,  
MARTIN SEVILLA JIMENEZ


Còpia Permalink ELI